অপরদিকে ১ ফেব্রুয়ারী ভোর ৪টায় নারায়ণগঞ্জের সোনারগাঁ উপজেলার বারদী ইউনিয়নের ফুলদী এলাকায় পুলিশের সঙ্গে কথিত বন্দুকযুদ্ধে নজরুল ইসলাম (৩৬) নামে একজন নিহত হয়েছে। এসময় পুলিশ একটি বিদেশী পিস্তল, এক রাউন্ড গুলিসহ দেশী অস্ত্র উদ্ধার করে। নিহত নজরুল ইসলাম উপজেলার পিরোজপুর ইউনিয়নের দুধঘাটা এলাকার সিরাজুল ইসলামের ছেলে। পুলিশ জানিয়েছে, নজরুল ইসলামের বিরুদ্ধে সোনারগাঁ, আড়াইহাজার, মুন্সিগঞ্জ সহ বিভিন্ন থানায় ১০ থেকে ১২টি ডাকাতির মামলা আছে। এছাড়াও অপহরণ ও খুনের মামলায় যাবজ্জীবন সাজা প্রাপ্ত পলাতক আসামী ছিল।